

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 943-01/23-01/89

URBROJ: 2186/12-02/32-23-8

Ivanec, 04. travnja 2023.

 Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 37/15 – ispravak, 123/17, 98/19 i 144/20), članka 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13 – pročišćeni tekst, 13/18, 8/20, 15/21, 38/21 – pročišćeni tekst, 23/23), a u svezi članaka 21. i 22. Odluke o upravljanju i raspolaganju imovinom u vlasništvu Grada Ivanca („Službeni vjesnik Varaždinske županije“ br. 21/21) Gradsko vijeće Grada Ivanca na 26. sjednici održanoj 04. travnja 2023. godine donosi donosi sljedeću

**O D L U K U**

**o prihvatu najpovoljnije ponude za prodaju objekta s pripadajućim zemljištem**

 **na k.č.br. 3124/1 i 3125 k.o. Kaniža**

 **u vlasništvu Grada Ivanca**

**I.**

Na temelju provedenog javnog natječaja za prodaju objekta s pripadajućim zemljištem na k.č.br. 3124/1 i 3125 k.o. Kaniža u vlasništvu Grada Ivanca, objavljenog dana 23. veljače 2023. godine na službenim internetskim stranicama i oglasnoj ploči Grada Ivanca, utvrđuje se najpovoljniji ponuditelj s kojim će Grad Ivanec sklopiti ugovor o kupoprodaji nekretnina:

* KRISTIJAN DANJKO, ULICA LADISLAVA ŠABANA 1, 42240 IVANEC, OIB 87117772135,

kojem će Grad Ivanec prodati nekretnine označene kao:

**- k.č.br. 3124/1 katastarske općine Kaniža**, u naravi VOĆNJAK LANČIĆ, ukupne površine 755 m2, upisana u zemljišnoknjižni uložak broj 3644 katastarske općine Kaniža, koja u naravi predstavlja stambeni objekt i pripadajuće zemljište,

**- k.č.br. 3125 katastarske općine Kaniža**, u naravi VOĆNJAK LANČIĆ, ukupne površine 755 m2, upisana u zemljišnoknjižni uložak broj 3644 katastarske općine Kaniža,

**a koje nekretnine se prodaju kao jedna cjelina, a ne kao zasebne čestice,**

za kupoprodajnu cijenu u iznosu od 71.580,00 eura (slovima: sedamdesetjednatisućapetstotinaosamdeseteura/nulacenti).

 **II.**

Ugovor o kupoprodaji nekretnina s najpovoljnijim ponuditeljem, kao kupcem, u ime Grada Ivanca, kao prodavatelja, sklopit će Gradonačelnik Grada Ivanca, sukladno prethodnoj točki ove Odluke, a temeljem Odluke o upravljanju i raspolaganju imovinom u vlasništvu Grada Ivanca i provedenog postupka natječaja.

**III.**

Ugovor o kupoprodaji nekretnina iz ove Odluke sklopit će se u roku od 30 (trideset) dana od dana stupanja na snagu ove Odluke.

**IV.**

Pravo vlasništva na kupljenim nekretninama kupac stječe uknjižbom u zemljišnim knjigama nakon što je u potpunosti podmirio sve obveze prema Gradu Ivancu utvrđene pojedinačnim kupoprodajnim ugovorom.

**V.**

Ova Odluka stupa na snagu danom donošenja, a objavit će se na službenim internetskim stranicama Grada Ivanca.

PREDSJEDNIK GRADSKOG

VIJEĆA GRADA IVANCA:

Zdenko Đuras